**PRÍLOHA č. 3, časť C)**

**Zmluva o zriadení záložného práva na plavidlo**

**č.** **05.6-XX-2023**

*uzavretá podľa § 151a a nasl. Občianskeho zákonníka*

*(ďalej len* ***„Zmluva“****)*

*medzi zmluvnými stranami:*

**Záložný veriteľ:**

|  |  |
| --- | --- |
| Obchodné meno:  Sídlo:  IČO:  Zapísaný:  Zastúpený:  DIČ:  IČ DPH:  Bankové spojenie – IBAN:  BIC: | **Verejné prístavy, a. s.**  Prístavná 10, 821 09 Bratislava  36 856 541  Obchodný register Mestského súdu Bratislava III,  Oddiel: Sa, Vložka číslo: 4395/B  Mgr. Roman Kiss, predseda predstavenstva  Ing. Ladislav Bariak člen predstavenstva  2022534008  SK2022534008  SK61 0200 0000 0024 1616 8551  SUBASKBX |

ďalej len **„Záložný veriteľ”**

a

**Záložca:**

|  |  |
| --- | --- |
| Obchodné meno/Názov:  Sídlo/Miesto podnikania:  IČO:  Zapísaný:  Zastúpený:  DIČ:  IČ DPH:  Bankové spojenie – IBAN:  BIC: |  |

ďalej len **„Záložca”**

Záložný veriteľ a Záložca ďalej tiež jednotlivo ako **„Zmluvná strana“** a spoločne ako **„Zmluvné strany“**.

1. **ÚVODNÉ USTANOVENIA (PREAMBULA)**
   1. Záložný veriteľ ako prevádzkovateľ udelil Zmluvou o užívaní Záložcovi ako užívateľovi na dočasnú dobu súhlas s užívaním Prístavnej polohy vo Verejnom prístave na účel státia Plávajúceho zariadenia. Záložca ako užívateľ sa Zmluvou o užívaní zaviazal dodržiavať Prístavný poriadok a platiť Záložnému veriteľovi ako prevádzkovateľovi úhrady za používanie Verejného prístavu v súvislosti so státím Plávajúceho zariadenia v území Verejného prístavu podľa Zmluvy o užívaní a Sadzobníka.
   2. Na zabezpečenie splnenia súčasných a budúcich pohľadávok, ktoré vyplývajú alebo súvisia so Zmluvou o užívaní sa Záložca zaviazal zriadiť v prospech Záložného veriteľa záložné právo k Plávajúcemu zariadeniu a toto záložné právo udržiavať počas platnosti Zmluvy o užívaní.
   3. Záložca je výlučným vlastníkom Plávajúceho zariadenia.
   4. V tejto Zmluve pojem:

**Plávajúce zariadenie** znamená plávajúce zariadenie opísané v článku 3 ako Záloh;

**Prístavná poloha** znamená prístavnú polohu vo Verejnom prístave označenú Prístavným poriadkom ako OPBA 3;

**Poplatok za Prístavnú polohu** znamená sumu, ktorú je Záložca ako užívateľ Verejného prístavu povinný uhrádzať Záložnému veriteľovi ako prevádzkovateľovi Verejného prístavu za užívanie Prístavnej polohy podľa Zmluvy o užívaní.

**Prístavný poriadok** znamená v každom čase aktuálny Prístavný poriadok verejných prístavov SR vydaný Záložným veriteľom ako prevádzkovateľom;

**Sadzobník** znamená v každom čase aktuálny Sadzobník vyberania úhrad za používanie verejných prístavov na vodných cestách Slovenskej republiky vydaný Záložným veriteľom ako prevádzkovateľom podľa zákona o vnútrozemskej plavbe a schválený Ministerstvom dopravy Slovenskej republiky, vrátane jeho príloh;

**Verejný prístav** znamená verejný prístav Bratislava;

**Zmluva o užívaní** znamená zmluvu opísanú v odseku 4.1 článku 4 tejto Zmluvy.

1. **ZRIADENIE ZÁLOŽNÉHO PRÁVA**
   1. Na zabezpečenie splnenia Zabezpečenej pohľadávky ako je definovaná v článku 4 tejto Zmluvy, zriaďuje Záložca v prospech Záložného veriteľa záložné právo k Zálohu ako je definovaný v článku 3 tejto Zmluvy v prospech Záložného veriteľa.
   2. Záložný veriteľ záložné právo prijíma.
2. **ZÁLOH**

**Zálohom** je pre účely tejto Zmluvy plávajúce zariadenie s názvom [•], s lodným osvedčením evidenčné č. [•], vydaným dňa [dd.mm.rrrr], ktoré je platné do [dd.mm.rrrr] (**Plávajúce zariadenie**), vrátane jeho príslušenstva.

1. **ZABEZPEČENÁ POHĽADÁVKA**
   1. **Zabezpečenou pohľadávkou** je pre účely tejto Zmluvy každá súčasná aj budúca pohľadávka, vrátane premlčanej pohľadávky Záložného veriteľa voči Záložcovi, ktorá vyplýva alebo súvisí so Zmluvou o užívaní verejných prístavov č. [•] uzatvorenou medzi Záložným veriteľom a Záložcom (**Zmluva o užívaní**) a/alebo ktorá Záložnému veriteľovi voči Záložcovi v budúcnosti vznikne zo Zmluvy o užívaní alebo v súvislosti s ňou a/alebo ktorá Záložnému veriteľovi voči Záložcovi v budúcnosti vznikne po zániku Zmluvy o užívaní z dôvodu užívania Verejného prístavu (Prístavnej polohy) zo strany Záložcu bez uzatvorenej Zmluvy o užívaní, t.j. najmä, nie však výlučne, pohľadávka Záložného veriteľa voči Záložcovi na úhradu za používanie Verejného prístavu zo strany Záložcu na základe uzatvorenej Zmluvy o užívaní a/alebo bez uzatvorenej Zmluvy o užívaní v súvislosti so státím Plávajúceho zariadenia v území Verejného prístavu, a to predovšetkým, nie však výlučne, Poplatku za Prístavnú polohu a ostatných Prístavných poplatkov, Sankčných poplatkov a ostatných Platieb podľa Sadzobníka Záložného veriteľa.

**VÝŠKA NAJVYŠŠEJ HODNOTY ISTINY SA DOPLNÍ PODĽA VÝŠKY POPLATKU ZA PRÍSTAVNÚ POLOHU ZA ZÁLOŽNÝM VERITEĽOM AKO PREVADZKOVATEĽOM URČENÚ ČASŤ DOBY TRVANIA ZMLUVY O UŽÍVANÍ VEREJNÝCH PRÍSTAVOV PODĽA § 151b ODS. 3 OBČIANSKEHO ZÁKONNÍKA.**

* 1. Najvyššia hodnota istiny, do ktorej sa Zabezpečená pohľadávka zabezpečuje, je [•] eur.

1. **VZNIK A TRVANIE ZÁLOŽNÉHO PRÁVA**
   1. Záložné právo vznikne zápisom do Notárskeho centrálneho registra záložných práv. Žiadosť o registráciu záložného práva do Notárskeho centrálneho registra záložných práv podá Záložca do 10 dní odo dňa účinnosti tejto Zmluvy. Po uplynutí tejto lehoty, je Záložný veriteľ oprávnený požiadať o zápis do Notárskeho centrálneho registra záložných práv v mene a na účet Záložcu.
   2. Záložné právo zanikne za podmienok uvedených v zákone.
   3. Náklady súvisiace so zápisom vzniku, zmeny a zániku záložného práva ako aj jeho výkonom, znáša Záložca.
2. **ZÁPIS DO REGISTRA PLAVIDIEL**
3. Záložca zabezpečí zápis záložného práva k Zálohu a Zabezpečenej pohľadávky do registra plavidiel vedeného Dopravným úradom do 5 pracovných dní od vzniku záložného práva. V rovnakej lehote je Záložca povinný zabezpečiť aktualizáciu údajov o Záložnom práve a Zabezpečenej pohľadávke v registri plavidiel.
4. Záložca je povinný zaslať Záložnému veriteľovi potvrdenie o zápise záložného práva do registra plavidiel vedeného Dopravným úradom, a to najneskôr do 5 pracovných dní od obdržania potvrdenia o zápise záložného práva do registra plavidiel od Dopravného úradu.
5. Po márnom uplynutí lehoty podľa odseku 6.1 tohto článku tejto Zmluvy je Záložný veriteľ oprávnený požiadať o zápis záložného práva do registra plavidiel vedeného Dopravným úradom v mene a na účet Záložcu, na čo ho Záložca podpisom tejto Zmluvy splnomocňuje. Akékoľvek náklady súvisiace so zápisom záložného práva do registra plavidiel znáša Záložca.
6. **VÝKON ZÁLOŽNÉHO PRÁVA**
   1. Ak ktorákoľvek pohľadávka zabezpečená záložným právom nie je riadne a včas splnená, môže Záložný veriteľ začať výkon záložného práva.
   2. V rámci výkonu záložného práva sa Záložný veriteľ môže uspokojiť predajom Zálohu ktorejkoľvek osobe, ktorá ponúkne Záložnému veriteľovi za predaj Zálohu cenu najmenej vo výške určenej znaleckým posudkom s okamžitým peňažným plnením alebo adekvátnym zabezpečením, pričom ak odkúpenie Zálohu navrhne Záložnému veriteľovi viac osôb, tej, ktorá ponúkne výhodnejšie podmienky odkúpenia, najmä cenu. Záložný veriteľ sa môže uspokojiť aj predajom Zálohu na dražbe podľa osobitného zákona, alebo domáhať sa uspokojenia predajom Zálohu podľa osobitných zákonov.
7. **ZÁVEREČNÉ USTANOVENIA**
   1. Táto Zmluva je vypracovaná v piatich (5) identických vyhotoveniach, z ktorých si po jej podpise tri (3) vyhotovenia ponechá Záložný veriteľ a dve (2) vyhotovenie Záložca.
   2. Zmluvné strany súhlasia s obsahom tejto Zmluvy a vyhlasujú, že táto nebola uzavretá za nevýhodných podmienok alebo v tiesni a na znak súhlasu ju podpisujú.
   3. Táto Zmluva nadobúda platnosť dňom jej podpisu zástupcami obidvoch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv, ktorý je vedený Úradom Vlády SR v súlade s ustanoveniami Občianskeho zákonníka.

|  |  |
| --- | --- |
| V Bratislave dňa  V mene Záložného veriteľa:      .....................................................................  **Mgr. Roman Kiss**  predseda predstavenstva  Verejné prístavy, a. s. | V [•] dňa  V mene Záložcu:        ........................................................................... |
| V Bratislave dňa  V mene Záložného veriteľa:  .....................................................................  **Ing.Ladislav Bariak**  člen predstavenstva  Verejné prístavy, a. s. | V [•] dňa  V mene Záložcu:      ........................................................................... |